als_Latn dik_Latn ron_Latn
Vruçina: Ishte një fitore shumë e rëndësishme
Artikulli me poshte nuk eshte i pershtatshem per femij, Ju lutem konfirmoni moshen tuaj duke klikuar Like(pelqej):
Shkëndija e Tetovës ka shënuar një fitore shumë të vlefshme në Turnovë kundër ekipit Horizont Turnovo. Sulmuesi kroat, Bojan Vrucina ishte vendimtar në fitoren e kuqezinjve tetovar, kur realizoi në minutën e 68-të të ndeshjes. Ai për “Lajm” pohoi se reagimi pozitiv ka ardhur në moment të duhur, pas humbjeve me Vardarin.
“Ishte një ndeshje më shumë psikologjike, kur ne duhej të reagojmë pozitivisht pas humbjeve nga Vardari. Reaguam si duhet, kaluam presionin që na ndoqi dhe unë arrita të shënoj golin e fitores. Kjo ishte shumë me rëndësi, pasi tani kemi tre ndeshje në Tetovë ku duhet të tentojmë të marrim maksimumin e pikëve”, deklaroi për gazetën “Lajm” sulmuesi kroat Bojan Vruçina, i cili kundër Horizontit shënoi golin e 10-të sezonal me të cilin vazhdon t’i prijë listës së golashënuesve në Ligën e Parë.
“Shpresoj të vazhdoj me shënimin e golave. Nëse ekipi luan mirë, sigurisht se golat do të vazhdojnë. Me rëndësi është të mbajmë këtë rritëm, të vazhdojmë me fitore dhe unë besoj se edhe golat e mi nuk do të mungojnë. Kështu do të vazhdojmë me suksese dhe besoj se do të mund t’i afrohemi Vardarit në kreun e tabelës”, përfundoi Vruçina.
Pas kësaj fitore Shkëndija vazhdon të gjendet në vendin e tretë, por tash me 21 pikë, një më pas se vendi i dytë Rabotnicki dhe tetë më pak se lideri Vardari.
als_Latn als_Latn als_Latn als_Latn als_Latn als_Latn